ᱦᱮᱢᱟᱱᱚᱱᱫᱚ ᱵᱤᱥᱣᱟᱲ

ᱦᱮᱢᱟᱱᱚᱱᱫᱚ ᱵᱤᱥᱣᱟᱲ (ᱡᱟᱱᱟᱢ ᱑ ᱰᱤᱥᱮᱢᱵᱚᱨ ᱑᱙᱓᱙) ᱫᱚ ᱥᱤᱧᱚᱛᱤᱭᱟᱹ ᱡᱟᱹᱛᱤᱭᱟᱹᱨᱤ ᱠᱚᱸᱜᱽᱨᱮᱥ ᱨᱤᱱᱤᱡ ᱢᱤᱫ ᱱᱮᱛᱟ ᱠᱟᱱᱟᱭ ᱾ ᱟᱨ ᱳᱰᱤᱥᱟ ᱨᱤᱱᱤᱡ ᱢᱤᱫ ᱟᱭᱟᱨ ᱥᱤᱨᱟᱹ ᱢᱚᱱᱛᱨᱤ ᱠᱟᱱᱟᱭ ᱾ ᱡᱟᱦᱟᱸᱭ ᱫᱚ ᱗ ᱰᱤᱥᱮᱢᱵᱚᱨ ᱑᱙᱘᱙ ᱠᱷᱚᱱ ᱕ ᱢᱟᱨᱪ ᱑᱙᱙᱐ ᱫᱷᱟᱹᱨᱤᱡ ᱟᱨ ᱦᱚᱸ ᱖ ᱰᱤᱥᱮᱢᱵᱚᱨ ᱑᱙᱙᱙ ᱠᱷᱚᱱ ᱕ ᱢᱟᱨᱪ ᱒᱐᱐᱐ ᱫᱷᱟᱹᱨᱤᱡ ᱛᱷᱟᱱᱚᱛ ᱨᱮᱭ ᱛᱟᱦᱮᱸ ᱮᱱᱟ ; ᱟᱨ ᱒᱐᱐᱙ ᱨᱮ ᱥᱩᱱᱫᱚᱨᱜᱚᱰ ᱠᱷᱚᱱ ᱢᱤᱫ ᱥᱟᱝᱥᱚᱫᱽ ᱞᱮᱠᱟᱛᱮ ᱟᱨ ᱦᱚᱸᱭ ᱵᱟᱪᱷᱚᱱ ᱮᱱᱟ ᱾ ᱩᱱᱤ ᱫᱚ ᱳᱰᱤᱥᱟ ᱨᱤᱱᱤᱡ ᱯᱩᱭᱞᱩ ᱟᱹᱫᱤᱢ ᱥᱤᱨᱟᱹ ᱢᱚᱱᱛᱨᱤ ᱠᱟᱱᱟᱭ ᱾  

 ᱜᱤᱫᱽᱨᱟᱹ ᱚᱠᱛᱚ 

ᱟᱡ ᱵᱟᱵᱟᱦᱟᱜ ᱧᱩᱛᱩᱢ ᱫᱚ ᱵᱚᱸᱜᱟᱛᱟᱞᱟ ᱟᱠᱟᱱ ᱢᱟᱱᱚᱛᱟᱱ ᱵᱟᱥᱩᱫᱮᱵᱽ ᱵᱤᱥᱣᱟᱲ ᱟᱨ ᱟᱭᱳᱣᱟᱜ ᱧᱩᱛᱩᱢ ᱫᱚ ᱵᱚᱸᱜᱟᱫᱤᱥᱚᱢ ᱟᱠᱟᱱ ᱥᱨᱤᱢᱚᱛᱤ ᱛᱨᱤᱢᱚᱬᱤ ᱵᱤᱥᱣᱟᱲ ᱛᱟᱦᱮᱸ ᱠᱟᱱᱟ ᱾ ᱩᱱᱤᱭᱟᱜ ᱡᱟᱱᱟᱢ ᱫᱚ ᱑ ᱰᱤᱥᱮᱢᱵᱚᱨ ᱑᱙᱓᱙ ᱨᱮ ᱳᱰᱤᱥᱟ ᱨᱮᱱᱟᱜ ᱡᱷᱟᱨᱥᱩᱜᱩᱰᱟ ᱦᱚᱱᱚᱛ ᱴᱷᱟᱠᱩᱨᱯᱚᱰᱟ ᱨᱮ ᱦᱩᱭ ᱞᱮᱱ ᱛᱟᱦᱮᱸᱱ ᱾ ᱩᱱᱤᱭᱟᱜ ᱵᱟᱯᱞᱟ ᱫᱚ ᱩᱨᱢᱤᱞᱟ ᱵᱤᱥᱣᱟᱲ ᱥᱟᱶ ᱦᱩᱭ ᱞᱮᱱ ᱛᱟᱦᱮᱸᱫ ᱟᱨ ᱟᱡ ᱨᱤᱱ ᱫᱚ ᱢᱚᱬᱮ ᱜᱚᱴᱟᱝ ᱦᱚᱯᱚᱱ ᱮᱨᱟ ᱢᱮᱱᱟᱜ ᱠᱚᱣᱟ ᱾

 ᱚᱞ ᱯᱟᱲᱦᱟᱣ 

ᱩᱱᱤ ᱫᱚ ᱥᱩᱱᱫᱚᱨᱜᱚᱰ ᱥᱚᱨᱠᱟᱨᱤ ᱵᱤᱨᱫᱟᱹᱜᱟᱲ ᱠᱷᱚᱱ ᱤᱱᱴᱚᱨᱢᱮᱰᱤᱭᱮᱴ ᱮ ᱥᱟᱹᱛ ᱟᱠᱟᱫ-ᱟ ᱾ ᱟᱡᱟᱜ ᱠᱟᱹᱢᱤ ᱞᱮᱠᱟᱛᱮ ᱫᱚ ᱟᱡ ᱫᱚ ᱢᱤᱫ ᱪᱟᱹᱥᱤ ᱠᱟᱱᱟᱭ ᱾ 

 ᱛᱷᱟᱱᱚᱛ ᱥᱟᱵ 

᱑. ᱑᱙᱖᱗-᱗᱑ ᱪᱟᱨᱨᱮᱛ, ᱠᱤᱨᱢᱤᱨᱟ ᱯᱚᱧᱪᱟᱛ ᱥᱚᱢᱤᱛᱤ

᱒. ᱑᱙᱗᱔ ᱠᱷᱚᱱ ᱑᱙᱗᱗ ᱫᱷᱟᱹᱨᱤᱡ ᱟᱨ ᱑᱙᱘᱐ ᱠᱷᱚᱱ ᱒᱐᱐᱔ ᱫᱷᱟᱹᱨᱤᱡ ᱩᱱᱤ ᱫᱚ ᱳᱰᱤᱥᱟ ᱵᱤᱫᱷᱟᱱ ᱥᱚᱵᱷᱟ ᱨᱤᱱᱤᱡ ᱥᱚᱦᱮᱛ (᱖ ᱛᱷᱟᱱᱚᱛ) ᱞᱮᱠᱟᱛᱮᱭ ᱠᱟᱹᱢᱤ ᱠᱮᱫ-ᱟ ᱾ 

᱓. ᱑᱙᱘᱐-᱘᱑ ᱨᱮ ᱞᱳᱠ ᱨᱮᱠᱷᱟ ᱥᱚᱢᱤᱛᱤ ᱨᱤᱱᱤᱡ ᱥᱚᱦᱮᱛ 

᱔. ᱑᱙᱘᱒-᱘᱓ ᱨᱮ ᱠᱚᱢᱤᱴᱤ ᱳᱱ ᱯᱚᱵᱽᱞᱤᱠ ᱟᱱᱵᱚᱨᱴᱮᱠᱤᱝ ᱨᱤᱱᱤᱫ ᱪᱟᱭᱨᱮᱛ ᱾

᱕. ᱑᱙᱘᱔ - ᱘᱕ ᱨᱮ ᱟᱢᱮᱱᱤᱴᱤᱡᱽ ᱠᱚᱢᱤᱴᱤ ᱨᱤᱱᱤᱡ ᱥᱚᱦᱮᱛ 

᱖. ᱑᱙᱘᱕-᱑᱙᱘᱖ ᱨᱮ ᱯᱚᱱᱚᱛ ᱢᱚᱱᱛᱨᱤ, ᱦᱚᱲᱢᱚ ᱥᱟᱶᱟᱨ ᱟᱨ ᱜᱷᱟᱨᱚᱸᱡᱽ ᱵᱷᱟᱹᱞᱟᱹᱭ (ᱳᱰᱤᱥᱟ ᱥᱚᱨᱠᱟᱨ) 

᱗. ᱑᱙᱘᱗-᱘᱘ ᱨᱮ ᱠᱚᱢᱤᱴᱤ ᱳᱱ ᱯᱮᱴᱤᱥᱚᱱ ᱨᱤᱱᱤᱡ ᱥᱚᱦᱮᱛ 

᱘. ᱑᱙᱘᱙-᱙᱐ ᱨᱮ ᱳᱰᱤᱥᱟ ᱥᱴᱮᱴ ᱞᱮᱡᱤᱥᱞᱮᱴᱤᱵᱽ ᱟᱥᱮᱢᱵᱽᱞᱤ ᱨᱤᱱᱤᱡ ᱦᱟᱣᱩᱥ ᱨᱤᱰᱚᱨ ᱾

ᱥᱟᱶᱦᱮᱫ, ᱵᱟᱰᱚᱦᱤᱛ, ᱟᱨ ᱥᱟᱬᱮᱥᱟᱛ ᱮᱠᱚᱢᱯᱞᱤᱥᱢᱮᱴᱥ ᱳᱰᱤᱥᱟ ᱨᱮᱱᱟᱜ ᱟᱹᱰᱤᱜᱟᱱ ᱥᱟᱶᱦᱮᱫᱟᱛ ᱟᱨ ᱞᱟᱠᱪᱟᱨᱮᱛ ᱜᱟᱶᱛᱟ ᱟᱨ ᱯᱩᱪᱷᱤᱢ ᱳᱰᱤᱥᱟᱨᱮ ᱡᱚᱱᱡᱟᱹᱛᱤᱭᱟᱹ ᱵᱟᱰᱚᱦᱤ ᱟᱨ ᱞᱟᱠᱪᱟᱨ ᱨᱮᱱᱟᱜ ᱵᱟᱦᱟᱞ ᱞᱟᱹᱜᱤᱫ ᱠᱟᱹᱢᱤ ᱟᱠᱟᱫ ᱜᱟᱶᱛᱟ ᱨᱤᱱ ᱯᱮᱴᱨᱚᱱ ᱠᱚ ᱥᱟᱶ ᱮ ᱡᱩᱲᱟᱹᱭ ᱟᱠᱟᱱᱟ ᱾ ᱟᱨ ᱵᱩᱱᱭᱟᱹᱫᱤᱭᱟᱹ ᱯᱟᱨᱥᱮᱛ, ᱫᱷᱚᱣᱞᱤ ᱠᱳᱞᱮᱡᱽ ᱳᱯᱷ ᱟᱨᱴᱥ ᱮᱸᱰ ᱠᱨᱟᱯᱷᱴᱥ, ᱵᱷᱩᱵᱽᱱᱮᱥᱚᱨ, ᱳᱰᱤᱥᱟ ᱥᱟᱶ ᱦᱚᱸ ᱡᱩᱲᱟᱹᱭ ᱮ ᱛᱟᱦᱮᱸ ᱠᱟᱱᱟ ᱾

ᱥᱟᱶᱛᱟᱨᱤ ᱟᱨ ᱞᱟᱠᱪᱟᱨᱮᱛ ᱞᱟᱲᱟᱣᱱᱟ ᱢᱩᱠᱷᱤᱭᱟᱹ ᱯᱟᱴᱨᱚᱱ ᱛᱭᱟᱜᱟ, ᱵᱩᱨᱞᱟ ᱥᱚᱢᱵᱚᱞᱯᱩᱨ, ᱥᱟᱥᱟᱯᱲᱟᱣ ᱠᱩᱢᱩᱴ, ᱟᱹᱫᱤᱢ ᱡᱟᱹᱛᱤ ᱵᱷᱟᱹᱞᱟᱹᱭ ᱜᱟᱶᱛᱟ, ᱮᱛᱷᱞᱮᱴᱤᱠᱥ ᱜᱟᱶᱛᱟ, ᱮᱱᱮᱡ ᱜᱟᱶᱛᱟ ᱟᱨ ᱥᱮᱪᱮᱫ ᱛᱟᱞᱢᱟ ᱨᱤᱱ ᱠᱟᱹᱢᱤᱭᱟᱹ ᱠᱩᱢᱩᱴ, ᱟᱥᱲᱟ ᱟᱨ ᱵᱤᱨᱫᱟᱹᱜᱟᱲ ᱨᱮ ᱚᱞᱚᱜ ᱚᱠᱛᱚ ᱨᱮ ᱢᱤᱫ ᱜᱟᱭᱟᱱ ᱠᱷᱮᱞᱚᱸᱰᱤᱭᱟᱹ ᱞᱮᱠᱟᱛᱮ ᱦᱚᱸ ᱜᱟᱭᱟᱱ ᱠᱚᱨᱮ ᱯᱟᱴ ᱮ ᱦᱟᱛᱟᱣ ᱟᱠᱟᱫ-ᱟ ᱾

 ᱥᱟᱹᱠᱷᱭᱟᱹᱛ 

 ᱵᱟᱦᱨᱮ ᱡᱚᱱᱚᱲ 

Orissa Chief Ministers List
Orissa Chief Ministers
Profile of Hemanand Biswal 
Orisha
India Government Archive 
Official biographical sketch in Parliament of India website
ᱛᱷᱚᱠ:ᱳᱰᱤᱥᱟ ᱨᱤᱱ ᱥᱤᱨᱟᱹ ᱢᱚᱱᱛᱨᱤ ᱠᱚ